**K O R R A L D U S**

##### Haapsalu, 03.aprill 2013 nr 203

AS Haapsalu Linnamajandus

ainuaktsionäri otsus

Haapsalu linn on Haapsalu Linnamajanduse AS (registrikoodiga 10259288, asukohaga Lihula mnt 3, 90507 Haapsalu; aktsiakapitali suurus on 26199 eurot, mis jaguneb 41 aktsiaks nimiväärtusega 639 eurot. Iga aktsia annab 1 hääle.) ainuaktsionär, kes omab 41 häält. Tulenevalt kohaliku omavalitsuse korralduse seaduse § 35 lg 3 teostab aktsionäri õigusi linnavalitsus, kes omab üldkoosoleku pädevust. Arvestades eelnevat ja võttes arvesse Haapsalu Linnamajanduse AS nõukogu ettepanek nimetada 2012-2014 majandusaasta audiitoriks E-Audit OÜ ning juhindudes kohaliku omavalitsuse korralduse seaduse § 30 lg 1 p 3, § 35 lg 3, Haapsalu Linnamajanduse AS põhikirja p 6.7 ja 6.9, äriseadustiku § 298 lg 1 p 5, § 305 lg 1, § 328, § 329 ja haldusmenetluse seadusest Haapsalu Linnavalitsus

**k o r r a l d a b:**

1. Nimetada Haapsalu Linnamajanduse AS-i 2012.a kuni 2014.a majandusaastate audiitoriks OÜ E-Audit (audiitorid Ellen Tohvri ja Kersti Torp).
2. Haapsalu Linnamajanduse AS-i juhatusel korraldada käsunduslepingu sõlmimine OÜ-ga E-Audit .
3. Korraldus (ainuaktsionäri otsus) teha teatavaks OÜ E-Audit (ellen@audit.ee) ja Haapsalu Linnamajanduse AS-i juhatusele ja nõukogule.
4. Korraldus jõustub teatavakstegemisest.

##### Urmas Sukles

##### Linnapea Erko Kalev

Linnasekretär